ທ່ານນາຍົກລັດຖະມົນຕີຫງວຽນຊວນຟຸກເປັນປະທານກອງປະຊຸມກັບບັນດາແຂວງຢູ່ເຂດໄຕງວຽນ
(vovworld)- ຕອນບ່າຍວັນທີ 20/6, ຢູ່ ແຂວງ ດັກລັກ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເປັນປະທານກອງປະຊຸມກັບບັນດາແຂວງຢູ່ເຂດໄຕງວຽນ ກ່ຽວກັບສະພາບການພັດທະນາເສດຖະກິດ,ສັງຄົມ ແລະ ຮັບປະກັນການປ້ອງກັນຊາດ, ປ້ອງກັນຄວາມສະຫງົບຢູ່ເຂດໄຕງວຽນ.
ກ່າວຄຳເຫັນຊີ້ນຳກອງປະຊຸມ, ທ່ານນາຍົກລັດຖະມົນຕີ ຫງວຽນຊວນຟຸກ ຊີ້ແຈ້ງວ່າ: ສຳລັບເຂດໄຕງວຽນແລ້ວ, ນ້ຳ ແລະ ປ່າ ແມ່ນບັນຫາສຳຄັນ. ໄຕງວຽນ ຕ້ອງຮັກສາ ແລະ ພັດທະນາປ່າ, ແກ້ໄຂສະພາບທຳລາຍປ່າຢ່າງຮ້າຍແຮງໃຫ້ເຂັ້ມງວດ. ທ່ານນາຍົກລັດຖະມົນຕີ ໃສ່ໃຈບັນດາແຂວງ ໄຕງວຽນ ຄວນເອົາໃຈໃສ່ເຖິງບັນຫາທີ່ດິນຕິດພັນກັບການຜະລິດຂອງປະຊາຊົນ. ທ່ານນາຍົກລັດຖະມົນຕີ ກໍຮຽກຮ້ອງ ຄວນເອົາໃຈໃສ່ເຖິງຊີວິດທາງດ້ານສາສະຫນາ, ຄວາມສາມັກຄີບັນດາເຜົ່າຢູ່ທ້ອງຖິ່ນ. ທ່ານນາຍົກລັດຖະມົນຕີ ຫງວຽນຊວນຟຸກ ສະເຫນີ ບັນດາແຂວງ ໄຕງວຽນ ຕ້ອງຍູ້ແຮງການປະຕິຮູບດ້ານບໍລິຫານ, ຮັບໃຊ້ປະຊາຊົນ, ຮັບໃຊ້ວິສາຫະກິດ.